Πάνος Χαρίτος

Ο Πάνος Χαρίτος (Αθήνα, 1969) είναι διακεκριμένος Έλληνας δημοσιογράφος, τηλεοπτικός παρουσιαστής και σχολιαστής, που έχει διακριθεί ως πολεμικός ανταποκριτής και ρεπόρτερ για την ΕΡΤ.Βιογραφικό σημείωμα του δημοσιογράφου Πάνου ΧαρίτουΜια απάντηση στον Ηλία Ψινάκη από έναν ρεπόρτερ για τον συνάδελφο Πάνο ΧαρίτοΗ μέρα που ο Πάνος Χαρίτος ένιωσε ένα πιστόλι στον κρόταφο

Βιογραφία
Γεννήθηκε το 1969 στην Αθήνα, όπου και μεγάλωσε και ολοκλήρωσε τις εγκύκλιες σπουδές του. Ο πατέρας του καταγόταν από την Γαμβριά Μεσσηνίας και η μητέρα του από τον Πύργο Ηλείας. Προσπάθησε να σπουδάσει στην Γυμναστική Ακαδημία της Αθήνας αλλά δεν τα κατάφερε. Για ένα εξάμηνο, διέμενε στην Νέα Υόρκη και εργαζόταν στην CBS. Υπηρέτησε την στρατιωτική του θητεία στις Ειδικές Δυνάμεις, στο 575 Τάγμα Πεζοναυτών.

Από τα πρώτα χρόνια της καριέρας του, ασχολήθηκε με την δημοσιογραφία και το ρεπορτάζ. Διακρίθηκε ιδιαίτερα ως πολεμικός ανταποκριτής σε πολεμικές διενέξεις ανά την υφήλιο. Το 2005, ο Πρόεδρος της Ελληνικής Δημοκρατίας, Κάρολος Παπούλιας, του απένειμε το βραβείο του ιδρύματος προαγωγής δημοσιογραφίας Μπότση.23η Απονομή Δημοσιογραφικών Βραβείων (2005), Ίδρυμα ΜπότσηΕίκοσι δημοσιογράφοι και δύο οργανισμοί τιμήθηκαν με τα βραβεία του Ιδρύματος Μπότση

Το 2019, είχε ο ίδιος σοβαρό τροχαίο δυστύχημα με την μηχανή του,Τροχαίο ατύχημα είχε ο Πάνος Χαρίτος όπου διέφυγε τον κίνδυνο, αλλά δημοσιοποίησε στα ΜΜΕ την επιτακτική ανάγκη για κάθε μοτοσικλετιστή, "να φοράμε πάντα κράνος".

Δημοσιογραφική καριέρα
Ξεκίνησε την καριέρα του, αρθρογραφώντας στην εφημερίδα Ελευθεροτυπία και μετέπειτα στο περιοδικό Ταχυδρόμος. Αργότερα εργάστηκε στον ραδιοφωνικό σταθμό "Κανάλι 15" (μετέπειτα Planet 104.5, Planet 99.5, City FM, Βήμα FM, από το 2017 δεν λειτουργεί), όπου και ανέλαβε την παραγωγή και την εκφώνηση δύο εκπομπών για την μαύρη μουσική. Έπειτα, την περίοδο 1992-1995 εργάστηκε στο κανάλι Mega. 

Στη συνέχεια αναχώρησε για το εξωτερικό και κάλυψε ως ελεύθερος επαγγελματίας τον πόλεμο στην Τσετσενία και τις συγκρούσεις Γεωργίας-Αμπχαζίας το διάστημα 1994-1995. Το 1996 κάλυψε τον εμφύλιο στο Ζαΐρ (σημερινή Λαϊκή Δημοκρατία του Κονγκό), ενώ το 1997 ήταν ανταποκριτής του Αθηναϊκού Πρακτορείου Ειδήσεων στην Αλβανία κατά την διάρκεια της σοβαρής πολιτικής και κοινωνικής κρίσης που προκάλεσε το οικονομικό σκάνδαλο με τις πυραμίδες (ponzi scheme).Ο Πάνος Χαρίτος στο Barikat.gr για τη Μέση Ανατολή και τις εξελίξεις στην ευρύτερη περιοχή (βίντεο)

Από εκείνη τη χρονιά ξεκίνησε να συνεργάζεται με την ΕΡΤ. Διετέλεσε ως πολεμικός ανταποκριτής της ΝΕΤ στα περισσότερα δελτία ειδήσεων.Πάνος Χαρίτος: Να διασφαλίσουμε τον δημόσιο χαρακτήρα της ΕΡΤΟ Πάνος Χαρίτος στο Barikat.gr για τη Μέση Ανατολή και τις εξελίξεις στην ευρύτερη περιοχή, 24 Οκτωβρίου 2014 Από τότε έχει καλύψει αρκετά σημαντικά στρατιωτικά γεγονότα, από την Ιντιφάντα έως την Αραβική Άνοιξη.Από θαύμα σώθηκε το τηλεοπτικό συνεργείο της ΝΕΤ στη ΛιβύηΠάνος Χαρίτος: Από τη Γάζα στο Ιράν – 365 μέρες πολέμου Επίσης παρουσίαζε το διάστημα 1999-2001, μαζί με τον δημοσιογράφο Φάνη Παπαθανασίου, την ενημερωτική εκπομπή "Κόσμος" στο ίδιο κανάλι.

Την περίοδο του "μαύρου" της ΕΡΤ, συνεργαζόταν με την εφημερίδα, Η Αυγή, ενώ είχε αναλάβει την διεύθυνση του κυριακάτικου φύλλου.ΈχουΜΜΕ και λέΜΜΕ

Με την επαναλειτουργία της ΕΡΤ, επελέγη για την παρουσίαση του κεντρικού βραδινού δελτίου ειδήσεων της ΕΡΤ1, θέση την οποία ανέλαβε στις 11 Ιουνίου 2015.Πάνος Χαρίτος - Σταύρος Καπάκος το νέο δίδυμο των ειδήσεων της ΕΡΤ real.gr, 4 Μαΐου 2015 Η συνεργασία του αυτή διακόπηκε ξαφνικά το 2019.Έκοψαν τον Πάνο Χαρίτο από την ΕΡΤΕκτός ΕΡΤ ο Πάνος ΧαρίτοςΕκτός ΕΡΤ ο Πάνος Χαρίτος

Την περίοδο 2023-2024, ο Χαρίτος εργάστηκε ως παρουσιαστής στο κεντρικό δελτίο ειδήσεων στο τηλεοπτικό κανάλι, Kontra Channel.Τέλος ο Πάνος Χαρίτος από το Kontra - Για απόλυση μιλά η Έλενα Ακρίτα - "Αλλάζω κανάλι"Πάνος Χαρίτος

Προσωπική ζωή
Ζει μόνιμα στην Αθήνα. Από το 1999, είναι νυμφευμένος με την Dana Omezguine, με την οποία έχει δύο ενήλικα τέκνα, την Εύα και τον Γιάννη.

Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες παρουσιαστές